b'\n_START_ARTICLE_\nKarl Struss\n_START_SECTION_\nLiv og karriere\n_START_PARAGRAPH_\nKarl Struss blev f\xc3\xb8dt i New York i 1986. Efter sygdom i high-school, trak Henry, Karls far, ham ud af skolen og placerede ham som arbejder p\xc3\xa5 sin Fabrik, hvor han arbejdede i 10 \xc3\xa5r._NEWLINE_Han begyndte at interessere sig for fotografi og eksperimenterede med et 8 x 10 kamera. I 1908 begyndte han p\xc3\xa5 Clarence H. Whites aftenkursus i fotografi ved Teachers College, Columbia University, og f\xc3\xa6rdiggjorde sine studier i 1912. Han udforskede kameralinsers egenskaber og opfandt i 1909, hvad han fors\xc3\xb8gte at f\xc3\xa5 patent p\xc3\xa5 som Struss Pictorial Lens, en linse med bl\xc3\xb8dt fokus._NEWLINE_Linsen var popul\xc3\xa6r blandt tidens billedkunstfotografer. Struss Pictorial lens var den f\xc3\xb8rste linse med bl\xc3\xb8dt fokus der blev blev introduceret i filmindustrien i 1916._NEWLINE_I starten fik Struss opm\xc3\xa6rksomhed i fotoverdenen, da tolv af hans billedkunstv\xc3\xa6rker blev valgt af Alfred Stieglitz til Albright Art Gallery International Exhibition of Pictorial Photography i 1910. Det var Photo-Secessions sidste udstilling. Photo-Secession var en organisation der fremmede fotografi som fin kunst. Struss omd\xc3\xb8mme blev st\xc3\xb8rknet ved hans optagelse i udstillingen "What the Camera Does in the Hand of the Artist" p\xc3\xa5 Newark Kunstmuseum, der blev afholdt i april 1911. Han blev ogs\xc3\xa5 inviteret af Teacher\'s College til at lave en_NEWLINE_en-personsudstilling med hans billeder fra New York og til at undevise i Whites kursus i sommeren 2012 mens White var bortrejst._NEWLINE_Struss blev inviteret af Stieglitz til at blive medlem af Photo-Secession i 1912, hvilket f\xc3\xb8rte til, at Struss fik publiceret sine fotografier i gruppens magasin Camera Work. I 1913 startede Struss, i samarbejde med Edward Dickson, Clarence White, Alvin Langdon Coburn og Paul Anderson, deres egen publikation Platinum Print._NEWLINE_I 1914 fratr\xc3\xa5dte han sin stilling i familiens fabrik og h\xc3\xa6vdede sin identitet som professionel fotograf, ved at overtage Charles Whites tidligere studio i juni._NEWLINE_P\xc3\xa5 forslag fra Coburn, indsendte Struss billeder til den amerikanske invitationsafdeling af den \xc3\xa5rlige udstilling hos Royal Photographic Society i London, han indledte derefter en udstillingspraksis, der fortsatte i 1920\'erne._NEWLINE_Han deltog ogs\xc3\xa5 i en lang r\xc3\xa6kke udstillinger arrangeret af fotoklubber og andre foreninger, herunder Pittsburgh Salon of National Photographic Art og den \xc3\xa5rlige fotoudstilling arrangeret af Philadelphia-stormagasinet Wanamaker\'s._NEWLINE_Mens Struss fortsatte sine udstillinger og specialiserede kommissioner, producerede han kommercielle fotografier for magasiner som Vogue, Vanity Fair og Harper\'s Bazaar._NEWLINE_(Han var imidlertid hurtig til at insistere p\xc3\xa5, at han ikke lavede modefotografering). Hans fotografiske virke blev afbrudt af 1. verdenskrig. Han meldte sig til milit\xc3\xa6ret, med det m\xc3\xa5l at aftjene sin milit\xc3\xa6rtjeneste gennem fotografi. Han uddannede sig til at undervise i luftfotografering, men en unders\xc3\xb8gelse af Struss\' tyske forbindelser, indledt af den Milit\xc3\xa6re efterretningstjeneste_NEWLINE_f\xc3\xb8rte til hans degradering fra rang af sergent til konstabel. Efter at have v\xc3\xa6ret indesp\xc3\xa6rret i Ithaca, blev han overf\xc3\xb8rt til Fort Leavenworth for at arbejde som f\xc3\xa6ngselsvagt. I sidstn\xc3\xa6vnte rolle tog han fotografering op igen, ved at dokumentere fangerne. T\xc3\xa6t p\xc3\xa5 slutningen af krigen, ans\xc3\xb8gte han om, og blev godkendt til at komme ind p\xc3\xa5 Officer\'s Training Camp med rank af Korporal_NEWLINE_Efter at v\xc3\xa6re blevet \xc3\xa6refuldt afskediget, flyttede han i 1919 til Los Angeles og begyndte at arbejde for Cecil B. DeMille. F\xc3\xb8rst p\xc3\xa5 filmen L\xc3\xa6gens Pligt med Gloria Swanson i hovedrollen, efterfulgt af endnu en Swansonfilm, Mand og Kvinde, hvilket f\xc3\xb8rte til en 2-\xc3\xa5rig kontrakt med studiet._NEWLINE_I begyndelsen af 1921 giftede han sig med Ethel Wall, som hjalp med at st\xc3\xb8tte ham i sit fotografiske arbejde uafh\xc3\xa6ngigt af filmstudierne I 1920\'erne arbejdede han p\xc3\xa5 film som Ben Hur og F. W. Murnau\'s Sunrise: A Song of Two Humans. I 1927 skrev han kontrakt med United Artists, hvor han arbejdede med D. W. Griffith_NEWLINE_p\xc3\xa5 film som K\xc3\xa6rlighedens Trommehvirvel. Han filmede ogs\xc3\xa5 Mary Pickfords f\xc3\xb8rste lydfilm Koketten. Han fortsatte sit eksperimentelle arbejde med kamerateknologi og udviklede "Lupe Light" og et nyt beslag til Bell & Howell kameraet._NEWLINE_Fra 1931 til 1945 arbejdede han som kameramand hos Paramount Pictures, hvor han arbejdede p\xc3\xa5 en r\xc3\xa6kke forskellige materialer, herunder film med Mae West, Bing Crosby og Dorothy Lamour._NEWLINE_Struss blev senere optaget i American Society of Cinematographers, og var medstifter af Academy of Motion Picture Arts._NEWLINE_Struss fotografiske arkiv er tilg\xc3\xa6ngelig p\xc3\xa5 Amon Carter Museum of American Art, der er placeret i Fort Worth.\n_START_SECTION_\nPriser\n_START_PARAGRAPH_\nIgennem sin karriere var Struss nomineret til fire Oscar for bedste fotografering. Den f\xc3\xb8rste gang, og den eneste gang han vandt, var for F. W. Murnau\'s Sunrise: A Song of Two Humans i 1929. En pris han delte med Charles Rosher. Han blev nomineret igen i 1932 for Dr. Jekyll og Mr. Hyde, i 1934 for Korsets tegn og i 1942 for Sydhavspigen'